เรื่องร้องเรียน: บางบอนเป็นอำเภอ1ใน2 ในกรุงเทพทั้งๆที่ห่างจากสาธร10กว่าโล สนขแพลนจะเอาสายสีแดงรถไฟฟ้าไปมหาชัยก็เป็นแผนสุดท้ายอีก10ปี เหมือนอำเภอลูกเมียน้อย ที่ไม่มีขนส่งขนาดใหญ่ ทางด่วนทั้งปัจจุบันและอนาคต ไม่มีสะพานข้ามแยกสักแห่งรถติดตลอดหลายสิบปี ไม่มีผู้บริหารคนไหนสนใจ รถติดหนักมากยิ่งวันอาทิตย์ต่างด้าวมาตลาดยิ่งหนัก เข้าใจเจ้าของร้านค้าต่อต้านกลัวขายไม่ดีแต่ปชชอีกเป็นแสนเดือดร้อน ท่านผู้ว่าช่วยลงมาพิจารณาที อยากได้สะพานข้าม2แยกครับ
การดำเนินการของเจ้าหน้าที่: สำนักการโยธา โดยสำนักงานวิศวกรรมทางได้ดำเนินการศึกษาออกแบบสะพานข้ามแยกบางบอน 3 และสะพานข้ามแยกบางบอน 5 ตามแบบแปลนเบื้องต้นที่แนบ เสนอต่อกรมทางหลวงเพื่อพิจารณารูปแบบเนื่องจากบริเวณดังกล่าวอยู่ในความดูแลของกรมทางหลวงและสำนักการโยธาได้รับการทักท้วงจากกรมทางหลวงเรื่องโครงการในบริเวณดังกล่าวทั้ง 2 สะพาน อยู่ห่างจากโบราณสถานในระยะไม่เกิน 1 กิโลเมตร ต้องมีการจัดทำ  EIA (รายงานการประเมินผลกระทบสิ่งแวดล้อม) และในการแก้ไขปัญหาการจราจรระยะเร่งด่วนได้แจ้งให้แขวงทางหลวงธนบุรีร่วมกับเจ้าหน้าที่จราจร เพื่อปรับรอบสัญญาณไฟจราจรให้เหมาะสมสอดคล้องตามปริมาณสภาพจราจร โดยสำนักการโยธาจะจัดทำแบบแปลนโดยละเอียดแล้วของบประมาณเพื่อจัดทำรายงานการประเมินผลกระทบสิ่งแวดล้อมก่อนดำเนินการในขั้นตอนของบประมาณก่อสร้างต่อไป
ความเห็นของผู้แจ้ง: สถานที่ผิด ผมเสนอแยกเอกชัยตัดถนนบางขุนเทียน ตรงธนาคารกสิกร บางบอน  ย้อนดูกันด้วยครับ ไม่ใช่แยกบางบอน3กับแยก5คนละที่   และพี่ๆส่งกันไงจากขอสะพานรถข้ามแยก  กลายเป็นสะพานคนข้ามเฉย(ลองอ่านดูช่วงกลางๆ)
พื้นที่: แขวงบางบอนเหนือ เขตบางบอน กรุงเทพมหานคร